
REFERAT
privind aprobarea asocierii dintre Municipiul Timişoara şi Clubul de Dans Sportiv Magnum V.R.D şi acordarea contribuţiei financiare pentru susţinerea activităţii sportive pe anul 2013

            Prin H.C.L.M.T. nr.195/04.04.2013 a fost aprobat bugetul local al Municipiului Timişoara pe anul 2013, care prevede la cap. 67.02.05.01-Sport suma de 9.905.000 lei, care a fost suplimentată cu suma de 4.700.000 lei, prin H.C.L.M.T. nr.379/05.07.2013 privind rectificarea bugetului local.

Din această sumă au fost alocate contribuţii financiare cu titlu de cotizaţii si prin asocieri cu structuri sportive în sumă totală de 14.372.000 lei.
Prin H.C.L.M.T. nr. 423/30.07.2013 a fost aprobată finanţarea cu suma de 70.000 lei din bugetul local pentru manifestările sportive cu ocazia "Zilei Timisoarei", ediţia 2013, rămânând disponibil după încheierea acestor manifestări suma de 40.000 lei
            Având în vedere adresa nr.SC 2013-025180/04.09.2013, de la Clubul de Dans Sportiv Magnum V.R.D, privind solicitările de acordare a contribuţiei financiare din partea Municipiului Timişoara pentru susţinerea activităţii sportive pe anul 2013, propunem alocarea unei contribuţii financiare către club, în  valoare de 35.000 lei. 
Această valoare a fost cuprinsă in Anexa cu nr. SC 2013- 10689 / 16.04.2013, continuând propunerile privind acordarea contribuţiilor financiare pe anul 2013, care a fost avizata de Comisia de evaluare şi analiză a modului de realizare a obiectivelor de către structurile sportive asociate cu Municipiul Timişoara, constituită în baza HCL nr.9/26.06.2012, dar nu a fost finanţată anterior din lipsă de buget, întrucât programul sportiv se desfaşoară în trimestrul al IV-lea 2013 .

            Menţionăm că este foarte importantă asigurarea continuităţii acţiunilor sportive cuprinse în programul clubului, întrucât Clubul de Dans Sportiv MAGNUM a fost desemnat de către Federeaţia Română de Dans Sportiv şi Federaţia Internaţională de Dans Sportiv să organizeze la Timişoara în perioada 18-20.10.2013, Concursul Internaţional WORLD DANCE SPORT FEDERAŢION INTERNAŢIONAL OPEN ,,Magnum Open Championship Timişoara 2013” ediţia a II-a, iar concursul de dans sportiv ,,CUPA BAROQUE TIMIŞOARA” a ajuns la ediţia a VII-a.
Drept pentru care prin prezentul referat propunem aprobarea asocierii dintre Municipiul Timişoara şi Clubul de Dans Sportiv Magnum V.R.D şi acordarea contribuţiei financiare din bugetul local. Derularea asocierii se va realiza conform condiţiilor stabilite prin HCLMT nr.234/23.04.2013, prin care s-a aprobat asocierea cu structuri sportive cu secţii de discipline individuale.

